เคลีสซิ่งขย่มเงินกู้รถยนต์ ลดต้นลดดอก
เคลีสซิ่ง ตั้งเป้าขึ้นเบอร์ 1 สินเชื่อจำนำทะเบียนรถใน 2 ปี งัดดอกเบี้ยลดต้นลดดอกมัดใจลูกค้า
18 ส.ค. 2554

เคลีสซิ่ง ตั้งเป้าขึ้นเบอร์ 1 สินเชื่อจำนำทะเบียนรถใน 2 ปี งัดดอกเบี้ยลดต้นลดดอกมัดใจลูกค้า
นายอิสระ วงศ์รุ่ง กรรมการผู้จัดการ บริษัท ลีสซิ่งกสิกรไทย กล่าวว่า บริษัทได้ปรับแผนกลยุทธ์สินเชื่อเช่าซื้อรถยนต์ด้วยการรุกตลาดสินเชื่อจำนำทะเบียนรถมากขึ้น โดยตั้งเป้าการเติบโตสูงถึง 100% ภายในเวลา 3 ปี โดยปีนี้ได้ปรับเป้าการเติบโตจาก 3,000 ล้านบาท เป็น 6,600 ล้านบาท คิดเป็นจำนวนรถ 2.2 หมื่นคัน 
นายอิสระ กล่าวว่า ในปี 2555 จะมียอดสินเชื่อเพิ่มเป็น 1.3 หมื่นล้านบาท หรือยอดรถเพิ่มเป็น 4.3 หมื่นคัน และในปี 2556 ยอดสินเชื่อจะเพิ่มเป็น 2.6 หมื่นล้านบาท มีจำนวนรถ 8.6 หมื่นคัน และมีส่วนแบ่งการตลาดที่ 36% เพื่อเป็นอันดับ 1 ในตลาด
ปัจจุบันรถยนต์ที่จดทะเบียนแล้วและปลอดภาระหนี้มีอยู่กว่า 4 ล้านคัน มีผู้ที่ต้องการใช้สินเชื่อจำนำทะเบียนอยู่ 5% คิดเป็นวงเงินสินเชื่อ 7.2 หมื่นล้านบาท จึงยังมีช่องว่างการตลาดอีกมหาศาล แต่ธุรกิจนี้มีหนี้เสียแค่ 1-2% 
ล่าสุด ธนาคารได้เปิดสินเชื่อรถช่วยได้ ซึ่งคิดอัตราดอกเบี้ยแบบลดต้นลดดอก เพิ่มระยะเวลาผ่อนชำระสูงสุดเป็น 72 เดือน จาก 60 เดือน และเพิ่มวงเงินสินเชื่อสูงสุดเป็น 100% ของราคาประเมิน
สำหรับผลิตภัณฑ์ใหม่นี้ น่าจะช่วยเพิ่มส่วนแบ่งการตลาดของบริษัทได้มากขึ้น เพราะเป็นผลิตภัณฑ์ใหม่ ที่ยังไม่มีใครทำมาก่อน
นายญนน์ โภคทรัพย์ รองผู้จัดการใหญ่ กลุ่มลูกค้าบุคคล ธนาคารไทยพาณิชย์ กล่าวว่า จะขยายฐานสินเชื่อรถยนต์เพิ่มขึ้นเป็น 2.5 แสนล้านบาท ภายใน 35 ปีข้างหน้า จากปัจจุบันอยู่ที่ 8.4 หมื่นล้านบาท โดยจะลดสินเชื่อรถใหม่ลงมาเหลือ 50% โดยจะเน้นสินเชื่อรถเก่าและสินเชื่อจำนำทะเบียนรถ
ำ